परिजनों ने रुखसाना को किया सुपुर्द-ए-खाक
रुखसानाकी मौत की सूचना पाकर सोमवार सुबह उसके पिता मोहम्मद नईम अंसारी मुंबई से सिरसा पहुंचे। उनके आने की सूचना पाकर शहर के मुस्लिम समाज के लोग भी नागरिक अस्पताल पहुंच गए। बेटी के गम में डूबे पिता को उन्होंने हौंसला दिया। उसके बाद शहर के मौजिज लोगों ने अपना मानवता धर्म दिखाते हुए शव को यहीं दफनाने का बंदोबस्त किया। जवान बेटी की मौत से गमजदा बाप की इतनी हिम्मत नहीं थी कि वह उसका शव मुंबई ले जा सके। मुस्लिम रीति-रिवाज से वैदवाला रोड के पास स्थित कब्रगाह में रुखसाना को सुपुर्द-ए-खाक कर दिया गया।
मुंबई निवासी 17 साल की रुखसाना अपनी सात-आठ साल की छोटी बहन रूखसार के साथ गत जन्माष्टमी को दही-हांडी कार्यक्रम देखने गई। उसके बाद वह कभी घर नहीं लौटी। उसके अब्बू मोहम्मद नईम अंसारी ने बताया कि रुखसाना की मौत का समाचार सुनकर परिवार गम में डूब गया था। उन्होंने बताया कि रुखसाना पहले भी तीन-चार बार इसी तरह अचानक घर छोड़कर जा चुकी थी। उसका एक बार एक्सीडेंट हो गया था। जिसके चलते उसके सिर पर गहरी चोट आई थी। ऑप्रेशन भी हुआ। तभी से वह अपना मानसिक संतुलन खो चुकी थी। बिना बताए अचानक घर से कहीं चली जाती थी। परिवार को उम्मीद थी कि हर बार की तरह इस बार भी वह लौट आएगी, लेकिन होनी को ऐसा मंजूर नहीं था। यहां बता दें कि कुछ दिन पहले रुखसाना बेसुधी की हालत में सिरसा रेलवे स्टेशन पर किसान एक्सप्रेस में मिली थी। उसके काफी चोटें थी। उसे नागरिक अस्पताल में भर्ती करवाया गया। उसके परिजनों की पहचान नहीं हुई।
hin_Deva hin_Deva hin_Deva